**ΑΙΤΗΣΗ / ΣΥΜΒΑΣΗ COSMOTE IPVPN**

1. **ΓΕΝΙΚΑ ΣΤΟΙΧΕΙΑ**

|  |  |  |  |  |  |  |  |
| --- | --- | --- | --- | --- | --- | --- | --- |
| * 1. **ΣΤΟΙΧΕΙΑ ΠΕΛΑΤΗ** | | | | | | | |
| Επωνυμία / Ονοματεπώνυμο: Full name | |  |  | Υφιστάμενος λογαριασμός [ X ]  Αριθμός λογαριασμού: Mobile Number | | | |
|  |
| ΑΦΜ: |  |  |  | Νέος λογαριασμός [X] | | | |
| ΔΟΥ: | | |  | Νομός: | | | |
| Οδός: | Αριθµ.: |  |  | Περιοχή / Πόλη: | Ταχ. Κωδ: | |  |
| **1.2 ΔΙΕΥΘΥΝΣΗ ΑΠΟΣΤΟΛΗΣ ΛΟΓΑΡΙΑΣΜΟΥ (εάν είναι διαφορετική από την 1.1)** | | | | | | |  |
| Οδός: | Αριθµ.: |  |  | Περιοχή / Πόλη: | Ταχ. Κωδ.: | |  |
| Λογαριασμός: Έντυπη μορφή [ ] Ηλεκτρονική μορφή [ ] Επεξεργάσιμα αρχεία τύπου .CSV [ ]  Η ανωτέρω δήλωση μπορεί να ανακληθεί οποτεδήποτε χωρίς αναδρομικό αποτέλεσμα. | | | | | | | |
| **1.3 ΣΤΟΙΧΕΙΑ ΝΟΜΙΜΟΥ ΕΚΠΡΟΣΩΠΟΥ [ ] ΠΛΗΡΕΞΟΥΣΙΟΥ [ ] ΕΞΟΥΣΙΟΔΟΤΟΥΜΕΝΟΥ [ ]** | | | | | | | |
| Ον/µο: | Τηλ.: |  |  | Κιν.: | e-mail: | |  |
| Όνομα Πατρός: | ΑΔΤ/Αρ. Διαβατηρίου: | |  | Αρ. Εργαζομένων: | Επαγγελματική Δραστηριότητα: | |  |
| **1.4 ΥΠΕΥΘΥΝΟΣ ΕΠΙΚΟΙΝΩΝΙΑΣ** | | | | | | |  |
| Ον/µο: | Τηλ.: |  |  | Κιν.: | e-mail: | |  |
| ΦΑΞ: |  |
| **1.5 ΤΙΜΟΛΟΓΙΟ / ΣΤΟΙΧΕΙΑ ΥΠΗΡΕΣΙΑΣ** | | | | | | |  |
| Τελική τιμή συνολικού παγίου (συμπ.ΦΠΑ): | | | | | | | |
| Υπηρεσίες που συμπεριλαμβάνονται εντός του παγίου (π.χ. Fixed, CoS, κλπ): | | | | | | | |
| Τύπος σύμβασης: Ορισμένου Χρόνου [ ] Αορίστου Χρόνου [ ] | | | | | | | |
| Τέλος διακοπής/καταγγελίας σύμβασης ορισμένου χρόνου σε περίπτωση καταγγελίας της: α) κατά το πρώτο δίμηνο από την αρχική της έναρξη: Μηνιαία τέλη 2 μηνών, β) μετά το πέρας των 2 μηνών: το 1/3 των εναπομεινάντων τελών μέχρι την ημερομηνία λήξης της.  Διάρκεια σύμβασης ορισμένου χρόνου: | | | | | | | |
| Τέλος διακοπής/καταγγελίας σύμβασης αορίστου χρόνου σε περίπτωση καταγγελίας της κατά το πρώτο δίμηνο από την αρχική της έναρξη: Μηνιαίο πάγιο 2 μηνών  Ελάχιστη διάρκεια σύμβασης αορίστου χρόνου: 2 μήνες | | | | | | | |
| **1.6 ΔΩΡΕΑΝ ΥΠΟΧΡΕΩΤΙΚΕΣ ΠΑΡΟΧΕΣ / ΧΡΟΝΙΚΟ ΔΙΑΣΤΗΜΑ / ΠΡΟΘΕΣΜΙΕΣ** | | | | | | |  |
| Γραμμή εξυπηρέτησης καταναλωτών: 13818 (από εξωτερικό +306971013818) όλο το 24ώρο, 7 ημέρες την εβδομάδα | | | | | | Χρόνος αναμονής : έως 5 λεπτά | |
| Γραμμή δήλωσης βλάβης: 13818 (από εξωτερικό +306971013818) , 13788 όλο το 24ώρο, 7 ημέρες την εβδομάδα | | | | | | | |
| Διακοπή υπηρεσιών κατόπιν καταγγελίας σύμβασης εκ μέρους του συνδρομητή: Εντός 2 εργάσιμων ημερών | | | | | | | |
| Απαντήσεις σε παράπονα/καταγγελίες: Εντός 20 ημερολογιακών ημερών | | | | | | | |
| Αποκατάσταση βλάβης: α) Καλωδιακής Βλάβης εντός 6 ημερολογιακών ημερών στο μέτρο του τεχνικά εφικτού.  β) Μη καλωδιακής Βλάβης εντός 4 ημερολογιακών ημερών στο μέτρο του τεχνικά εφικτού. | | | | | | | |
| Διακοπή Υπηρεσίας που δεν οφείλεται στον συνδρομητή ή τρίτο πρόσωπο και εκτός της περίπτωσης ανωτέρας βίας: Αυτόματη πίστωση τμήματος παγίου που αντιστοιχεί στην χρονική περίοδο της διακοπής εάν η διακοπή υπερβαίνει τις δύο εργάσιμες ημέρες από την δήλωση της | | | | | | | |
| Ιστοσελίδα για αναλυτικές πληροφορίες όρων συμβάσεων: https://www.cosmote.gr. | | | | | | | |

1. **ΟΡΟΙ ΣΥΜΒΑΣΗΣ ΛΙΑΝΙΚΗΣ ΔΙΑΘΕΣΗΣ ΤΩΝ ΥΠΗΡΕΣΙΩΝ COSMΟΤΕ IP VPN**
2. **Προοίμιο**

Οι παρόντες Όροι Σύμβασης Λιανικής Διάθεσης των Υπηρεσιών COSMOTE IP VPN, σε συνδυασμό με την Αίτηση COSMOTE IP VPN του/της υπογράφοντα/ουσας (στο εξής “Πελάτης”), αποτελούν μια ενιαία σύμβαση (στο εξής «Σύμβαση») και καθορίζουν τους όρους και τις προϋποθέσεις, υπό τους οποίους η Εταιρία «ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ ΑΝΩΝΥΜΗ ΕΤΑΙΡΕΙΑ» με τον διακριτικό τίτλο «ΟΤΕ», που εδρεύει στο Μαρούσι Αττικής (οδός Κηφισίας αριθμός 99, Τ.Κ. 15124) με Α.Φ.Μ. 094019245 Δ.Ο.Υ. ΦΑΕ ΑΘΗΝΩΝ (Αρ. ΓΕΜΗ: 1037501000) (εφεξής «ΟΤΕ» ή «Εταιρεία») θα παρέχει στον Πελάτη, εφόσον αποδεχθεί την Αίτησή του και έναντι του ανταλλάγματος που προβλέπει ο τιμοκατάλογος του ΟΤΕ ή η προσφορά του προς τον Πελάτη, που αποτελεί Παράρτημα της παρούσας, υπηρεσίες COSMOTE IP VPN (στο εξής «Υπηρεσίες»), μέσω του δικτύου του, βάσει των αδειών λειτουργίας που του έχουν παραχωρηθεί και σύμφωνα με την κείμενη νομοθεσία. H παροχή των Υπηρεσιών διέπεται από τις διατάξεις της κείμενης τηλεπικοινωνιακής νομοθεσίας, όπως ισχύει κάθε φορά, την εν γένει κανονιστική νομοθεσία και από τους όρους της παρούσας Σύμβασης.

1. **Αντικείμενο της σύμβασης**

Η παρούσα έχει ως αντικείμενο την περιγραφή των όρων και προϋποθέσεων παροχής στον Πελάτη υπηρεσιών COSMOTE IP VPN (Internet Protocol – Virtual Private Network) του Δικτύου IP/MPLS (Internet Protocol / Multi-Protocol Label Switching), καλούμενες εφεξής «Υπηρεσία» ή «Υπηρεσίες». Ως «Υπηρεσία» ή «Υπηρεσίες» νοείται η παροχή ενός εικονικού ιδιωτικού δικτύου για την εξυπηρέτηση της κίνησης σε data, φωνή και εικόνα με δυνατότητα εγγυήσεων ποιότητας. Οι Υπηρεσίες που εμπίπτουν στην παρούσα έχουν ειδικά χαρακτηριστικά και καθορίζονται λεπτομερώς στο Παράρτημα 3 που αποτελεί ενιαίο και αναπόσπαστο τμήμα της παρούσας. Η παρεχόμενη Yπηρεσία, ανάλογα με τα χαρακτηριστικά της πρόσβασης από το σημείο του Πελάτη στο δίκτυο του ΟΤΕ, διακρίνεται στις κατηγορίες Fixed, Broadband, Wireless και μπορεί να αποτελεί κύρια ή back up σύνδεση. Η Υπηρεσία μπορεί να συνδυαστεί με υπηρεσίες Προστιθέμενης Αξίας, και συγκεκριμένα CoS (Class of Service ) IP VPN, Secure Remote Access, Managed Network Services (MNS) και Service Level Agreement (SLA), για τις οποίες κατά περίπτωση συμπληρώνεται και υπογράφεται ειδική αίτηση /ειδικοί όροι που αποτελούν Παράρτημα της παρούσας. O Πελάτης μπορεί να ζητήσει μία ή περισσότερες από τις παραπάνω κατηγορίες Υπηρεσιών.

1. **Προϋποθέσεις Παροχής Υπηρεσίας**

**3.1.**  Για την παροχή των Υπηρεσιών από τον ΟΤΕ προς τον Πελάτη απαιτείται να πληρούνται αθροιστικώς για κάθε άκρο του Πελάτη τα οριζόμενα κατωτέρω:

**3.1.1.** Να είναι τεχνικώς εφικτή η υλοποίηση του αιτήματος του Πελάτη. Αρμόδιος για τη διαπίστωση της τεχνικής δυνατότητας υλοποίησης του εκάστοτε αιτήματος είναι ο ΟΤΕ, σύμφωνα με τη διαδικασία που συμφωνείται κατωτέρω στο άρθρο 4. Η τεχνική αδυναμία ενεργοποίησης και εν γένει παροχής της Υπηρεσίας μπορεί να αφορά σε ένα ή περισσότερα άκρα του Πελάτη και μία ή περισσότερες Υπηρεσίες και είναι δυνατόν να οφείλεται στη μη διαθεσιμότητα δικτύου πρόσβασης από το άκρο του Πελάτη στο δίκτυο IP MPLS ή στη μη διαθεσιμότητα πόρων του δικτύου IP MPLS.

**3.1.2.** Να διαθέτει ο Πελάτης τον απαραίτητο εξοπλισμό (δρομολογητής-router), όπως ορίζεται στο άρθρο 5.7 των παρόντων όρων.

**3.1.3.** Ειδικά στην περίπτωση Υπηρεσίας κατηγορίας Wireless, η ταχύτητα μετάδοσης δεδομένων και η ποιότητα της παρεχόμενης υπηρεσίας εξαρτάται από τον τερματικό εξοπλισμό του Πελάτη, την περιοχή που βρίσκεται ο Πελάτης όπως επίσης και το πλήθος των λοιπών συνδρομητών που κάνουν ταυτόχρονη χρήση στην περιοχή κάλυψης.

1. **Κατάθεση της Αίτησης και Ενεργοποίηση της Υπηρεσίας**

**4.1.** Η Αίτηση παροχής Υπηρεσιών και η παρούσα υπογράφονται από τον Πελάτη ή τον νόμιμο εκπρόσωπο του, σε περίπτωση που τα συνδεόμενα για την παροχή των Υπηρεσιών άκρα ανήκουν σε έναν Πελάτη. Σε περίπτωση που υπάρχουν συνδεόμενα άκρα που δεν ανήκουν στον Πελάτη, τότε η Αίτηση συμπληρώνεται κατάλληλα (στήλη Εxtranet) και συνυπογράφεται στην προβλεπόμενη θέση από το φυσικό ή νομικό πρόσωπο στο οποίο ανήκουν τα άκρα του βασικού IP VPN.

**4.2.** Αφού η Αίτηση συμπληρωθεί πλήρως, υπογραφεί και κατατεθεί, γίνονται οι ακόλουθες ενέργειες:

**4.2.1.** Ο ΟΤΕ ελέγχει τη δυνατότητα υλοποίησης του αιτήματος. Σε περίπτωση που δεν είναι εφικτή (μερικώς ή ολικώς), ενημερώνει εγγράφως εντός επτά (7) εργασίμων ημερών από την κατάθεση του αιτήματος τον Πελάτη αναφέροντας την αιτία που καθιστά αδύνατη την ικανοποίηση του αιτήματος.

**4.2.2.** Ο Πελάτης, εντός αποκλειστικής προθεσμίας τριών (3) εργασίμων ημερών από την ημερομηνία της ενημερωτικής επιστολής του ΟΤΕ, οφείλει να ενημερώσει εγγράφως τον ΟΤΕ και μπορεί να ζητήσει διαζευκτικά τα ακόλουθα:

α) να ακυρωθεί συνολικά η Αίτηση αζημίως για αμφότερα τα συμβαλλόμενα μέρη, β) να αλλάξει την κατηγορία της αιτούμενης Υπηρεσίας για τα άκρα που υπάρχει μη-εφικτότητα, γ) να προχωρήσει η υλοποίηση της Αίτησης για τα άκρα των οποίων η σύνδεση είναι εφικτή. Αν δεν υπάρξει έγγραφη απάντηση του πελάτη, η Αίτηση ακυρώνεται αυτοδικαίως στο σύνολό της.

**4.2.3.** Η οριστική διαπίστωση της δυνατότητας υλοποίησης επιμέρους άκρων μπορεί να γίνει ασφαλώς μόνο σε μεταγενέστερο στάδιο υλοποίησης του αιτήματος. Σε περίπτωση αδυναμίας υλοποίησης συγκεκριμένου άκρου, ο ΟΤΕ, ενημερώνει άμεσα και εγγράφως τον Πελάτη από την διαπίστωσή της, προκειμένου αυτός είτε να ζητήσει την ακύρωση του αιτήματος για το συγκεκριμένο άκρο, είτε να ζητήσει την υλοποίηση άλλης κατηγορίας υπηρεσίας στο άκρο αυτό.

**4.3.** Για την ενεργοποίηση της Υπηρεσίας υπάρχουν οι εξής περιπτώσεις:

**4.3.1.** Ο Πελάτης προμηθεύεται τον Εξοπλισμό Πελάτη από τον ΟΤΕ ή έχει δικό του εξοπλισμό και ζητεί υπηρεσίες εγκατάστασης / παραμετροποίησής του από τον ΟΤΕ. Στις περιπτώσεις αυτές, όταν ολοκληρωθεί η τελική ενέργεια της παραμετροποίησης του εξοπλισμού και ο έλεγχος καλής λειτουργίας της Υπηρεσίας, ο Πελάτης παραλαμβάνει Πρωτόκολλο Παράδοσης-Παραλαβής (ΠΠΠ) το οποίο θα πρέπει να υπογράψει και αποστείλει μέσω fax στην αρμόδια υπηρεσία του ΟΤΕ που αναφέρεται σε αυτό. Το ΠΠΠ πιστοποιεί την ημερομηνία ενεργοποίησης της Υπηρεσίας βάσει της οποίας ξεκινάει η χρέωση. Εάν ο Πελάτης δεν αποστείλει υπογεγραμμένο το ΠΠΠ εντός τριών (3) εργάσιμων ημερών από την αποστολή του, τότε θεωρείται ότι έχει γίνει παραλαβή και αποδοχή της Υπηρεσίας και ξεκινάει η χρέωση από την ημερομηνία ενεργοποίησης της Υπηρεσίας που αναγράφεται στο ΠΠΠ. Σε περίπτωση που ο Πελάτης εντός της παραπάνω προθεσμίας αναφέρει εγγράφως ή με αποστολή με fax πρόβλημα στη λειτουργία της Υπηρεσίας, αναστέλλεται η έναρξη χρέωσης και η αρμόδια τεχνική υπηρεσία του ΟΤΕ προβαίνει στις απαραίτητες ενέργειες για την άρση του προβλήματος. Με την επίλυση του προβλήματος, ο Πελάτης οφείλει να υπογράψει και να αποστείλει στον ΟΤΕ το νέο ΠΠΠ σύμφωνα με τα πιο πάνω οριζόμενα.

**4.3.2.** Ο Πελάτης έχει δικό του εξοπλισμό ή και αναλαμβάνει ο ίδιος την παραμετροποίηση του. Στην περίπτωση αυτή οφείλει, εντός τριών (3) εργασίμων ημερών από την ημερομηνία που θα τον ενημερώσει ο ΟΤΕ για την ολοκλήρωση των δικών του εργασιών, να εγκαταστήσει / παραμετροποιήσει τον εξοπλισμό του και να ενημερώσει εγγράφως τον ΟΤΕ. Εάν παρέλθει άπρακτη η ανωτέρω προθεσμία, ο ΟΤΕ δύναται να καταγγείλει την παρούσα και να αξιώσει την καταβολή των εφάπαξ τελών για τις ενέργειες στις οποίες έχει ήδη προβεί. Μετά την ενημέρωση από τον Πελάτη, ο ΟΤΕ ολοκληρώνει την ενεργοποίηση της Υπηρεσίας και ο Πελάτης παραλαμβάνει το ΠΠΠ το οποίο, αφού υπογράψει, θα πρέπει να αποστείλει μέσω fax στην αρμόδια υπηρεσία του ΟΤΕ που αναφέρεται σε αυτό σύμφωνα με όσα προβλέπονται στο άρθρο 4.3.1.

1. **Εξοπλισμός**

**5.1.** Ο αναγκαίος εξοπλισμός για την υλοποίηση της Υπηρεσίας είναι δύο κατηγοριών: α) Εξοπλισμός που αποτελεί τερματική διάταξη απόληξης δικτύου του ΟΤΕ, καλούμενος στο εξής Τερματικός Εξοπλισμός ΟΤΕ, και β) Εξοπλισμός του Πελάτη, ο οποίος είναι σύμφωνος με τα τεχνικά χαρακτηριστικά του δικτύου και του εξοπλισμού του ΟΤΕ. Ανάλογα με τον τύπο της Υπηρεσίας, μπορεί να απαιτείται ο ένας ή και οι δύο κατηγορίες εξοπλισμού. Στην περίπτωση που ο Εξοπλισμός δίνεται με τη μορφή χρησιδανείου από τον ΟΤΕ ως μέρος της Υπηρεσίας, ισχύουν όλοι οι πιο κάτω όροι που αφορούν στον Τερματικό Εξοπλισμό ΟΤΕ.

**5.2.** Ο Τερματικός Εξοπλισμός ΟΤΕ που εγκαθίσταται στο χώρο κάθε άκρου του Πελάτη προκειμένου να ενεργοποιηθεί και να λειτουργήσει η Υπηρεσία, παραμένει πάντα στην κυριότητά του ΟΤΕ. Η χρήση του εξοπλισμού ΟΤΕ παραχωρείται στον Πελάτη ως χρησιδάνειο με τους όρους που η κείμενη νομοθεσία προβλέπει για να χρησιμοποιηθεί αποκλειστικά για τη σύνδεση του Πελάτη στο Δίκτυο ΙP MPLS και την παροχή της Υπηρεσίας. Απαγορεύεται η εκμίσθωσή του ή η με οποιονδήποτε άλλο τρόπο παραχώρηση της χρήσης του σε τρίτους. Η εγκατάσταση, σύνδεση στο Δίκτυο του ΟΤΕ, ενεργοποίηση και συντήρηση του Τερματικού Εξοπλισμού ΟΤΕ καθώς και κάθε παρέμβαση, αλλαγή ή αποκατάσταση βλάβης αυτού πραγματοποιείται αποκλειστικά από τον ΟΤΕ ή από ειδικώς εξουσιοδοτημένο από αυτόν τρίτο πρόσωπο**.**

**5.3.** Ειδικά στην περίπτωση Υπηρεσίας κατηγορίας Wireless, στον Τερματικό Εξοπλισμό ΟΤΕ συμπεριλαμβάνεται και η κάρτα SIM που παραδίδεται στον Πελάτη για εγκατάστασή της στον Εξοπλισμό Πελάτη. Η εγκατάσταση μπορεί να γίνει από τον ΟΤΕ, αν ο Πελάτης αιτηθεί εγκατάσταση / παραμετροποίηση του Εξοπλισμού του. Ο Πελάτης δεν αποκτά κανένα δικαίωμα κυριότητας επί της κάρτας SIM ή επί των πληροφοριών που περιέχει, ούτε δικαιούται να παραχωρεί τη χρήση της ή να την εκμεταλλεύεται έναντι τρίτων με ή χωρίς αντάλλαγμα, ούτε να μεταπωλεί ή να εκμεταλλεύεται εμπορικά με οποιονδήποτε τρόπο τις υπηρεσίες που παρέχονται μέσω αυτής. Ο Πελάτης υποχρεούται: α) Να μην γνωστοποιεί σε οποιονδήποτε τρίτο τους προσωπικούς κωδικούς ασφαλείας (PIN και PUK) της κάρτας SIM. β) Να επιστρέψει την κάρτα SIM στον OTE οποτεδήποτε του ζητηθεί και ιδίως όταν το επιβάλλουν λόγοι ασφαλείας, έκτακτης ανάγκης ή δημοσίου συμφέροντος σχετικοί με τη λειτουργία του Δικτύου. Ο OTE διατηρεί το δικαίωμα αναζήτησης της κάρτας SIM με κάθε νόμιμο μέσο. γ) Να ενημερώσει τον ΟΤΕ άμεσα και εγγράφως σε περίπτωση που η κάρτα SIM κλαπεί, χαθεί, καταστραφεί ολικά ή μερικά ή έχει υπόνοιες ότι οι προσωπικοί του κωδικοί για τη χρήση της έχουν διαρρεύσει, προκειμένου να πραγματοποιηθεί φραγή στη σύνδεσή του. Σε κάθε περίπτωση, ο Πελάτης θα είναι αποκλειστικά υπεύθυνος για το σύνολο της χρήσης των Υπηρεσιών που πραγματοποιήθηκαν μέσω της κάρτας SIM μέχρι τη φραγή. Ο Πελάτης ευθύνεται απέναντι στον OTE για κάθε ζημία λόγω αντισυμβατικής χρήσης της κάρτας SIM.

**5.4.** Ο Πελάτης οφείλει να μην επεμβαίνει στον Τερματικό Εξοπλισμό ΟΤΕ. Κάθε επέμβαση ή αλλαγή ή αποκατάσταση βλάβης του Τερματικού Εξοπλισμού ΟΤΕ πραγματοποιείται από προσωπικό του ΟΤΕ, ή από ειδικώς εξουσιοδοτημένο από αυτόν τρίτο πρόσωπο.

**5.5.** Ο Πελάτης σε περίπτωση φθοράς, βλάβης, κλοπής ή καταστροφής του Τερματικού Εξοπλισμού ΟΤΕ, εξαιρουμένης της συνήθους φθοράς χρήσης, βαρύνεται με όλες τις δαπάνες αποκατάστασης της φθοράς ή βλάβης ή με το αντίτιμο επισκευής ή της τρέχουσας αξίας αντικατάστασης αυτού.

**5.6.** Με τη λύση της παρούσας, ο Τερματικός Εξοπλισμός ΟΤΕ επιστρέφεται στην κατάσταση που παρελήφθη, εξαιρουμένης της συνήθους φθοράς χρήσης και παραλαμβάνεται με επιμέλεια του ΟΤΕ. Σε περίπτωση φθοράς πέραν της συνήθους ή καταστροφής αυτού ο Πελάτης επιβαρύνεται εξ ολοκλήρου με το αντίτιμο επισκευής ή της τρέχουσας αξίας αντικατάστασης αυτού.

**5.7.** Τυχόν αγορά, εγκατάσταση, παραμετροποίηση και συντήρηση του απαιτούμενου Εξοπλισμού Πελάτη (δρομολογητής/router), δεν καλύπτεται από την παρούσα σύμβαση. Ο Εξοπλισμός Πελάτη θα πρέπει να έχει την κατάλληλη διεπαφή ανάλογα με την απαιτούμενη ταχύτητα και τύπο πρόσβασης όπως αυτά αναγράφονται στην αίτηση. Ειδικά στην περίπτωση Υπηρεσίας κατηγορίας Wireless, ο Πελάτης θα πρέπει να διαθέτει ασύρματο δρομολογητή/router με υποδοχή κάρτας SIM για την παροχή υπηρεσιών κινητών ηλεκτρονικών επικοινωνιών σύμφωνα με τις εκάστοτε απαιτήσεις του ΟΤΕ.

Ο Πελάτης ενημερώνεται αρχικά για τις προδιαγραφές του Εξοπλισμού Πελάτη που απαιτούνται για την παροχή της Υπηρεσίας, και θα ενημερώνεται κατά τη διάρκεια της σύμβασης για οποιαδήποτε τυχόν αλλαγή που τυχόν απαιτηθεί από πλευράς του ως προς αυτές στο μέλλον.

**5.8.** Σε περίπτωση βλάβηςστην πρόσβαση και/ ή στη λειτουργία της Υπηρεσίας που οφείλεται σε μη επιτρεπόμενη ή εσφαλμένη αντίστοιχα επέμβαση ή ρύθμιση στην εγκατάσταση του Τερματικού Εξοπλισμού ΟΤΕ ή του Εξοπλισμού Πελάτη από τον ίδιο ή σε οποιαδήποτε πράξη ή παράλειψη του Πελάτη ή τρίτου, ο ΟΤΕ ουδεμία ευθύνη φέρει για το χρονικό διάστημα διακοπής της Υπηρεσίας και ουδεμία απαίτηση έχει ο Πελάτης.

**5.9.** Σε περίπτωση που ο Τερματικός Εξοπλισμός Πελάτη αποδεδειγμένα δημιουργεί προβλήματα στο δίκτυο του ΟΤΕ, ο ΟΤΕ ενημερώνει σχετικά τον Πελάτη τάσσοντας εύλογη και αντικειμενικά αιτιολογημένη προθεσμία για αντικατάσταση του εξοπλισμού. Εφόσον παρέλθει άπρακτη η προθεσμία και δεν είναι δυνατή η αποκατάσταση των προβλημάτων αυτών με οποιοδήποτε άλλο τρόπο, ο ΟΤΕ δικαιούται να διακόψει προσωρινά τη σύνδεση αφού κοινοποιήσει στον Πελάτη έγγραφη ειδοποίηση προ δεκαπέντε (15) ημερών. Μετά την πάροδο των δεκαπέντε (15) ημερών, ο ΟΤΕ δικαιούται να καταγγείλει τη σύμβαση με κοινοποίηση στον Πελάτη προηγούμενης έγγραφης ειδοποίησης εξήντα (60) ημερών από την ημερομηνία λήξης της προσωρινής διακοπής της παροχής. Στις περιπτώσεις που ο Τερματικός Εξοπλισμός Πελάτη αποδεδειγμένα δημιουργεί ουσιώδη προβλήματα στην ασφάλεια και την ακεραιότητα του δικτύου του ΟΤΕ, ο ΟΤΕ δύναται να διακόψει τη σύνδεση ή τις συνδέσεις που δημιουργούν το πρόβλημα αμέσως ενημερώνοντας εγγράφως τον πελάτη για την αναγκαιότητα της άμεσης διακοπής.

1. **Υποχρεώσεις και δικαιώματα των Μερών**

**6.1.** Ο ΟΤΕ υποχρεούται:

**6.1.1.** Να προβαίνει στην άρση των βλαβών που εντοπίζονται στην Υπηρεσία, εξαιρουμένων των περιπτώσεων ανωτέρας βίας, όπως ορίζονται στον όρο 16 του παρόντος, για τις οποίες ο ΟΤΕ ουδεμία ευθύνη φέρει, εντός τεσσάρων ημερολογιακών (4) ημερών στο μέτρο του τεχνικά εφικτού από την αναγγελία της βλάβης από τον Πελάτη η οποία θα γίνεται τηλεφωνικώς στην Εξυπηρέτηση Εταιρικών Πελατών COSMΟΤΕ στο 13818. Ειδικά σε περιπτώσεις καλωδιακών βλαβών οπτικών ινών, ο ως άνω χρόνος αποκατάστασης της βλάβης ορίζεται σε έξι (6) ημερολογιακές ημέρες στο μέτρο του τεχνικά εφικτού, από την αναγγελία της βλάβης. Η επιστροφή τελών από τον ΟΤΕ προς τον Πελάτη λόγω συνεχούς διακοπής της Υπηρεσίας εξαιτίας των προγραμματισμένων εργασιών πέραν των οκτώ (8) ωρών ανά μήνα πραγματοποιείται σύμφωνα με το άρθρο 9 της παρούσης.

Σε περίπτωση μετάβασης συνεργείου στους χώρους του Πελάτη για άρση αναγγελθείσας βλάβης και εφόσον ο ΟΤΕ διαπιστώσει ότι η βλάβη οφείλεται σε υπαιτιότητα του Πελάτη ή στον εξοπλισμό του Πελάτη (π.χ. εγκαταστάσεις μη εγκεκριμένου τύπου, κακή χρήση του εξοπλισμού του, κλπ.), ο Πελάτης θα χρεώνεται με το προβλεπόμενο τέλος άσκοπης μετάβασης συνεργείου (65,162 ευρώ συμπ. Φ.Π.Α.). Στην περίπτωση αυτή, η βλάβη αίρεται με ευθύνη και δαπάνη του Πελάτη.

**6.1.2.** Να ανακοινώνει τουλάχιστον 24 ώρες πριν για τυχόν διακοπή της Υπηρεσίας οφειλόμενης σε προγραμματισμένες εργασίες αναβάθμισης ή/και συντήρησης του δικτύου του ΟΤΕ οι οποίες πιθανώς θα επηρεάσουν την ποιότητα ή την παροχή της Υπηρεσίας.

**6.1.3.** Να ικανοποιεί κάθε αίτημα μεταβολής της Υπηρεσίας σύμφωνα με τα οριζόμενα κατωτέρω στο παρόν υπό άρθρα 12, 13 και 14, εφόσον είναι τεχνικά εφικτό και στο πλαίσιο των δυνατοτήτων του ΟΤΕ. Ο Πελάτης επιβαρύνεται με τα αναλογούντα στην εκάστοτε μεταβολή τέλη. Απαραίτητη προϋπόθεση για την αποδοχή από μέρους του ΟΤΕ της αίτησης μεταβολής είναι η πλήρης εξόφληση όλων των εκδοθέντων λογαριασμών μέχρι και την ημερομηνία υποβολής του αιτήματος μεταβολής.

**6.1.4.** Να ενημερώνει τον Πελάτη για ερωτήματα αναφορικά με την Υπηρεσία και το λογαριασμό του μέσω της Εξυπηρέτησης Εταιρικών Πελατών COSMΟΤΕ (13818).

**6.1.5.** Ο ΟΤΕ δύναται να συνεργάζεται με τρίτους (ενδεικτικά: τηλεπικοινωνιακούς παρόχους, υπεργολάβους), στην Ελλάδα και στο εξωτερικό εφόσον απαιτείται, στο πλαίσιο παροχής των υπηρεσιών της παρούσας.

**6.1.6.** Ο ΟΤΕ δεσμεύεται από την ισχύουσα νομοθεσία περί απορρήτου του περιεχομένου των επικοινωνιών, που πραγματοποιούνται μέσω του δικτύου του, καθώς και περί προστασίας δεδομένων προσωπικού χαρακτήρα.

**6.1.7.** Για την αντιμετώπιση περιστατικών που αφορούν την ασφάλεια, ακεραιότητα και τις τυχόν απειλές στα συστήματά του ο ΟΤΕ δύναται να λαμβάνει μέτρα που αφορούν, ενδεικτικά, τη διενέργεια αποτίμησης κινδύνων και ελέγχων ασφάλειας σε συστήματα, την κατάρτιση σχεδίου επιχειρησιακής συνέχειας, τη φυσική προστασία των εγκαταστάσεων του για την αποτροπή μη εξουσιοδοτημένης πρόσβασης σε αυτές και την προστασία τους από φυσικές καταστροφές, την υλοποίηση μηχανισμών ασφάλειας δικτύου και ελέγχου λογικής πρόσβασης, τη διαχείριση και παρακολούθηση δικτύου, την ανίχνευση και αντιμετώπιση κακόβουλου λογισμικού.

**6.2. Ο Πελάτης υποχρεούται:**

**6.2.1.** Να ενημερώνει εγκαίρως και εγγράφως τον ΟΤΕ για οποιαδήποτε μεταβολή των στοιχείων που αναφέρονται στην αρχική του αίτηση.

**6.2.2.** Να κάνει σύννομη χρήση των Υπηρεσιών και καλή χρήση του δικτύου σύμφωνα με τις οδηγίες του ΟΤΕ. Να μην προβαίνει σε ενέργειες ή παραλείψεις που μπορεί να επηρεάσουν ή να προκαλέσουν δυσλειτουργία ή βλάβη στο δίκτυο του ΟΤΕ ή σε διασυνδεδεμένα δίκτυα.

**6.2.3.** Να εξασφαλίζει στον ΟΤΕ στο πλαίσιο της εκτέλεσης της παρούσας την απαραίτητη πρόσβαση στις εγκαταστάσεις του ή σε εγκαταστάσεις συνδεόμενων με αυτόν επιχειρήσεων, να διαθέτει τον αναγκαίο αντικειμενικά χώρο για την εγκατάσταση του εξοπλισμού ΟΤΕ και να παρέχει με δικές του δαπάνες και έξοδα την ηλεκτρική ισχύ που απαιτείται για την τροφοδοσία του.

**6.2.4.** Να ελέγχει και να εξασφαλίζει την καλή λειτουργία του εσωτερικού του δικτύου. Το τμήμα αυτό του δικτύου ανήκει στον Πελάτη, ο οποίος και έχει την αποκλειστική ευθύνη της λειτουργίας του. Την αποκατάσταση ελαττωματικής λειτουργίας στο τμήμα αυτό του δικτύου δύναται να ζητήσει ο Πελάτης και από τον ΟΤΕ, και είναι στην απόλυτη διακριτική ευχέρεια του τελευταίου η αποδοχή του αιτήματος ενώ η υλοποίησή θα γίνεται πάντα σε συνεργασία με το αρμόδιο προσωπικό του Πελάτη. Η σχετική δαπάνη και η ασφάλεια εγκαταστάσεων και προσωπικού βαρύνει αποκλειστικά τον Πελάτη.

**6.2.5.** Να εξοφλεί εμπρόθεσμα και σύμφωνα με τους όρους του παρόντος το σύνολο των τιμολογίων/ λογαριασμών που εκδίδει ο ΟΤΕ.

**6.2.6.** Να γνωστοποιεί εγγράφως στον ΟΤΕ στην αίτηση τον/τους Τεχνικό/ους του/των Υπεύθυνο/ων για την Υπηρεσία είτε για το σύνολο των άκρων ή ανά άκρο, και τα στοιχεία επικοινωνίας του. Ο Τεχνικός αυτός θα είναι εξουσιοδοτημένος/οι από τον Πελάτη και κατάλληλα εκπαιδευμένος για να συνεργαστεί με τις αρμόδιες υπηρεσίες του ΟΤΕ, όπου απαιτείται. Ο/οι Τεχνικοί Υπεύθυνοι είναι ο/οι μόνοι αρμόδιος/οι να επιληφθούν όλων των τεχνικών θεμάτων που σχετίζονται με την Υπηρεσία και να απευθύνουν ερωτήματα τεχνικής φύσεως και αναφορές βλαβών προς τον ΟΤΕ.

**6.2.7.** Να ειδοποιεί αμέσως τον ΟΤΕ σε περίπτωση βλάβης σύμφωνα με τα αναγραφόμενα στον όρο 6.1.1.

**6.2.8.** Να τηρεί τις παραμέτρους κίνησης (ταχύτητα / χωρητικότητα / τύπος και χωρητικότητα CoS ) που έχουν συμφωνηθεί μεταξύ των μερών, όπως προσδιορίζονται στην επισυναπτόμενη στη παρούσα Αίτησή του ή σε κάθε μεταγενέστερη αίτηση μεταβολής. Σε περίπτωση υπέρβασης από τον Πελάτη των προσδιορισθέντων στην αίτηση παραμέτρων κίνησης, μπορεί να υπάρξει υποβάθμιση της ποιότητας της παρεχόμενης υπηρεσίας ή/και η κίνηση που προκαλεί την υπέρβαση να απορρίπτεται αυτομάτως χωρίς ειδοποίηση του Πελάτη.

**6.2.9.** Ο Πελάτης υποχρεούται να χρησιμοποιεί τις παρεχόμενες υπηρεσίες αποκλειστικά για την εξυπηρέτηση των επικοινωνιακών αναγκών των συνδεόμενων σε IP VPN μερών και όχι για την παροχή τηλεπικοινωνιακών υπηρεσιών προς τρίτους, με ή χωρίς αντάλλαγμα. Σε περίπτωση διαπίστωσης παραβίασης από τον Πελάτη της υποχρέωσής του αυτής, ο ΟΤΕ δύναται, να ασκήσει όλα τα δικαιώματά του σύμφωνα με την παρούσα σύμβαση και τον νόμο, να διακόψει την Υπηρεσία και να διεκδικήσει αποζημίωση για οποιαδήποτε ζημία τυχόν υπέστη εξ αυτής της παραβίασης.

1. **Οικονομικοί Όροι**

**7.1.** Το είδος και το ύψος των τελών για την παροχή της Υπηρεσίας προσδιορίζονται στην προσφορά που έχει δοθεί στον Πελάτη που αποτελεί παράρτημα και αναπόσπαστο τμήμα της παρούσας. Σε περίπτωση αύξησης τελών ο ΟΤΕ ενημερώνει τον Πελάτη τουλάχιστον ένα (1) μήνα πριν τη θέση σε ισχύ των τροποποιημένων τιμολογίων είτε μέσω ειδικής ιστοσελίδας του ιστοτόπου του είτε μέσω εξατομικευμένης ενημέρωσης στον λογαριασμό του Πελάτη. Ο Πελάτης έχει το δικαίωμα αζήμιας καταγγελίας εντός δύο (2) μηνών από την ημερομηνία εφαρμογής τους αν ακολουθείται μηνιαίος κύκλος τιμολόγησης ή τριών (3) μηνών αν ακολουθείται διμηνιαίος.

**7.2**. Η χρέωση των σχετικών τελών των παρεχόμενων υπηρεσιών αρχίζει από την ημερομηνία ενεργοποίησης της Υπηρεσίας σε κάθε άκρο, όπως αυτή προσδιορίζεται στον όρο 4.3. Κατά την αρχική λειτουργία της Υπηρεσίας, η χρέωση ξεκινάει εφόσον έχουν ενεργοποιηθεί τουλάχιστον δύο από τα άκρα του IP VPN. Τα τέλη υπολογίζονται και χρεώνονται μόνο για τα ενεργοποιημένα άκρα.

**7.3.** Τα μηνιαία τέλη προκαταβάλλονται. Ο ΟΤΕ εκδίδει λογαριασμό/τιμολόγιο ανά μήνα ή ανά δίμηνο ανάλογα με το σύστημα έκδοσης λογαριασμού στο οποίο υπάγεται ο Πελάτης. Ο λογαριασμός εξοφλείται εντός της προθεσμίας που ορίζεται σε αυτόν αλλά δεν καθίσταται ληξιπρόθεσμος πριν την πάροδο τριάντα (30) ημερών από την έκδοσή του.

**7.4.** Σε περίπτωση καθυστέρησης εξόφλησης των λογαριασμών πέραν των τριάντα (30) ημερών από την έκδοσή τους, ο Πελάτης επιβαρύνεται με το νόμιμο τόκο υπερημερίας που υπολογίζεται από την λήξη της προθεσμίας πληρωμής.

**7.5.** Τα προβλεπόμενα μηνιαία τέλη (όπως αυτά αναφέρονται στην προσφορά του ΟΤΕ), υπολογίζονται και χρεώνονται για όλο το διάστημα που η Υπηρεσία α) είναι ενεργοποιημένη, β) έχει διακοπεί προσωρινά υπό την επιφύλαξη των οριζόμενων ανωτέρω υπό τους όρους 6.1.1. και 6.1.2. του παρόντος, με εξαίρεση την περίπτωση ανωτέρας βίας ως προβλέπεται στον όρο 16 του παρόντος και γ) από την ημερομηνία προσωρινής διακοπής της Υπηρεσίας λόγω οφειλής, μέχρι την ημερομηνία καταγγελίας της σύμβασης.

**7.6.** Ειδικά στην υπηρεσία κατηγορίας Wireless, η διαθέσιμη χρήση, που έχει καθοριστεί στην Αίτηση του Πελάτη, μειώνεται καθώς γίνεται χρήση της Υπηρεσίας και διακινούνται δεδομένα. Η μέτρηση του όγκου δεδομένων που διακινούνται γίνεται με βήμα 1ΚΒ. Όταν η υπολειπόμενη χρήση μηδενιστεί, προκύπτει ογκοχρέωση (ανάλογα με το πρόγραμμα χρήσης) που βαρύνει τον Πελάτη. Στην περίπτωση που η συγκεκριμένη σύνδεση λειτουργεί ως back up σε άλλη κύρια σύνδεση, ο ΟΤΕ ουδεμία ευθύνη φέρει για την όποια ογκοχρέωση προκύψει από τη λειτουργία της back up σύνδεσης λόγω βλάβης της άλλης κύριας σύνδεσης IP VPN. Σε αυτήν την περίπτωση η ευθύνη του ΟΤΕ περιορίζεται στην επιστροφή τελών για την κύρια σύνδεση, σύμφωνα με τον όρο 9.1.1. της παρούσας.

**7.7.** Μετά από ειδοποίηση του Πελάτη σε περίπτωση μη εμπρόθεσμης εξόφλησης όλων των οφειλών μέσα σε τριάντα (30) μέρες από την ημερομηνία έκδοσης του λογαριασμού, o OTE έχει δικαίωμα να προβεί σε προσωρινή διακοπή των Υπηρεσιών του, αν ο Πελάτης δεν καταβάλει τις οφειλές του, μετά την πάροδο δέκα πέντε (15) ημερών από την ημερομηνία που οι οφειλές κατέστησαν ληξιπρόθεσμες. O ΟΤΕ δικαιούται να διακόψει οριστικά την Υπηρεσία και να καταγγείλει την παρούσα και ειδικότερα εφόσον υπάρχει ανεξόφλητη οφειλή, μετά από την πάροδο εξήντα (60) ημερών από την ως άνω προσωρινή διακοπή της Υπηρεσίας και ύστερα από σχετική έγγραφη ειδοποίηση του Πελάτη, και να απαιτήσει με κάθε νόμιμο τρόπο την εξόφληση της οφειλής. Ο ΟΤΕ δικαιούται σε άμεση, προσωρινή ή οριστική διακοπή, της Υπηρεσίας στις περιπτώσεις απάτης ή επανειλημμένης εκπρόθεσμης εξόφλησης.

Σε περίπτωση εξόφλησης κατά το διάστημα της προσωρινής διακοπής, ο Πελάτης επιβαρύνεται με το εκάστοτε ισχύον τέλος επανασύνδεσης (37,2 ευρώ συμπ. Φ.Π.Α.), εφόσον επιθυμεί την επανασύνδεσή του.

1. **ΕΓΓΥΗΣΕΙΣ**

**8.1.** Ο ΟΤΕ δύναται να προβαίνει σε έλεγχο πιστοληπτικής ικανότητας του Πελάτη και να αρνείται τη σύναψη της Σύμβασης ή να διακόπτει την παροχή των Υπηρεσιών σε αυτόν ή να ζητά την παροχή εύλογων εγγυήσεων, αν κριθεί σκόπιμο από τον ΟΤΕ, βάσει στοιχείων συναλλακτικής συμπεριφοράς ή λόγω οφειλής προς αυτόν από άλλη αιτία.

**8.2.** Κατά την σύναψη ή κατά τη διάρκεια ισχύος της Σύμβασης ο Πελάτης υποχρεούται να καταβάλει στον ΟΤΕ, ύστερα από σχετική απαίτηση του ΟΤΕ, ως προϋπόθεση για την έναρξη ή τη συνέχιση της παροχής σε αυτόν των Υπηρεσιών (ή την παροχή νέων Υπηρεσιών), εύλογες εγγυήσεις.

**8.3.** Τυχόν εγγυήσεις του Πελάτη επιστρέφονται άτοκα μετά τη λύση της Σύμβασης ή συμψηφίζονται με την εκκαθάριση των οφειλών του Πελάτη που απορρέουν από τη Σύμβαση, με την προϋπόθεση ότι δεν εκκρεμεί σε βάρους του καμία οικονομική απαίτηση του ΟΤΕ από οποιαδήποτε αιτία.

**8.4.** Σε περίπτωση προσωρινής ή οριστικής διακοπής των Υπηρεσιών λόγω οφειλής, ο ΟΤΕ δικαιούται, πέραν της απαίτησης εξόφλησης των ληξιπρόθεσμων οφειλών, να ζητήσει εγγύηση ίση με το ύψος του μεγαλύτερου μέχρι τότε λογαριασμού για να ενεργοποιήσει και πάλι τις παρεχόμενες Υπηρεσίες του.

**8.5.** Ο OTE διατηρεί το δικαίωμα να καλύπτει άμεσα, από το ποσό της εγγύησης, κάθε ληξιπρόθεσμη οφειλή του Πελάτη από οποιαδήποτε Τηλεφωνική Γραμμή του στον ΟΤΕ.

1. **Επιστροφή Τελών - Προσωρινή Διακοπή**

**9.1.** Επιστροφή τελών από τον ΟΤΕ προς τον Πελάτη πραγματοποιείται στις ακόλουθες περιπτώσεις προσωρινής διακοπής:

**9.1.1.** Σε περίπτωση συνεχούς διακοπής της λειτουργίας της Υπηρεσίας ενός ή περισσοτέρων άκρων του IP VPN λόγω βλάβης υπαιτιότητας ΟΤΕ που υπερβαίνει τις δύο (2) εργάσιμες ημέρες από τη δήλωση της βλάβης προβαίνει σε αυτόματη αποχρέωση των τελών που αντιστοιχούν στη χρονική περίοδο της διακοπής της παρεχόμενης Υπηρεσίας του άκρου αυτού. Το αίτημα ικανοποιείται αφού διαπιστωθεί από την αρμόδια υπηρεσία του ΟΤΕ και βάσει των στοιχείων που συλλέγονται από αυτή η διακοπή της παροχής της Υπηρεσίας. O ΟΤΕ επιστρέφει στον Πελάτη το ποσό των μηνιαίων τελών που αναλογεί στο αντίστοιχο χρονικό διάστημα συνεχούς διακοπής της Υπηρεσίας λόγω της συγκεκριμένης βλάβης και αντιστοιχεί στο/α συγκεκριμένο/α άκρο/α που υπέστη/σαν τη βλάβη, με πίστωση σε επόμενο λογαριασμό εντός τετραμήνου από την άρση βλάβης, χωρίς προηγούμενη σχετική αίτηση του Πελάτη.

**9.1.2.** Σε περίπτωση υπέρβασης του χρόνου προγραμματισμένων εργασιών στο δίκτυο ΟΤΕ όπως αυτός ορίζεται στο άρθρο 6.1.1 της παρούσης, ο ΟΤΕ επιστρέφει στον Πελάτη το μέρος των μηνιαίων τελών που αναλογούν στο χρόνο διακοπής της Υπηρεσίας που υπερβαίνει τις οκτώ (8) ώρες σε οποιοδήποτε άκρο και αντιστοιχούν στο/α άκρο/α το/α οποίο/α υπέστη/σαν τη διακοπή, με πίστωση στον επόμενο λογαριασμό εντός τετραμήνου από το πέρας των προγραμματισμένων εργασιών, χωρίς προηγούμενη σχετική αίτηση του Πελάτη.

**9.2.** Σε περίπτωση που η διακοπή παροχής Υπηρεσίας στα άκρα του IP VPN οφείλεται σε πράξη ή/και παράλειψη του Πελάτη, ο ΟΤΕ δεν υποχρεούται σε επιστροφή τελών και δικαιούται να ζητήσει αποζημίωση, για τυχόν βλάβες που προκλήθηκαν στις πάσης φύσεως εγκαταστάσεις του.

**9.3**. Στην περίπτωση που ο Πελάτης καταγγείλει την παρούσα σύμβαση, και εφόσον δεν υπάρχει ανταπαίτηση του ΟΤΕ από την εκτέλεση της παρούσας σύμβασης, του επιστρέφονται για την περίοδο που δε χρησιμοποιήθηκε η σύνδεση του/των άκρων του, τα αναλογούντα μηνιαία τέλη που τυχόν έχει προκαταβάλει με την επιφύλαξη των οριζόμενων στους όρους 11 του παρόντος.

1. **Διάρκεια της σύμβασης**

Ανάλογα με την επιλογή του πελάτη στα γενικά στοιχεία (1.5.):

**10.1**. Αν η παρούσα Σύμβαση είναι αορίστου χρόνου, τότε η ελάχιστη αρχική διάρκεια της παρούσας ορίζεται σε δύο μήνες.

**10.2**. Αν η παρούσα Σύμβαση είναι ορισμένου χρόνου, μετά τη λήξη της διάρκειάς της μετατρέπεται αυτοδίκαια σε αορίστου χρόνου με τους ίδιους όρους, εκτός αν ο Συνδρομητής επιλέξει είτε να την ανανεώσει για ορισμένο χρόνο είτε να την καταγγείλει σύμφωνα με τα οριζόμενα στο άρθρο 11.

1. **Καταγγελία**

**11.1.** Εφόσον η παρούσα σύμβαση έχει ορισμένη διάρκεια, ο Πελάτης δύναται να την καταγγείλει με προηγούμενη έγγραφη ειδοποίηση κοινοποιούμενη στον ΟΤΕ προ δύο (2) τουλάχιστον εργασίμων ημερών. Σε αυτή την περίπτωση ο Πελάτης δεσμεύεται ανά κατηγορία Υπηρεσίας (και των άκρων αυτής) αναλαμβάνοντας την υποχρέωση να καταβάλλει σε περίπτωση καταγγελίας κατά το πρώτο δίμηνο ποσό ίσο με 2 μηνιαία τέλη, και στην συνέχεια το 1/3 των εναπομεινάντων μηνιαίων τελών (τιμήματος) μέχρι την ημερομηνία λήξης της σε σχέση με το κάθε ενεργοποιημένο άκρο, καθώς και τις δαπάνες στις οποίες έχει ήδη υποβληθεί ο ΟΤΕ για την κατασκευή των υπολοίπων μη ενεργοποιημένων άκρων κατά το χρόνο της καταγγελίας.

**11.2** Δέκα (10) εργάσιμες ημέρες πριν τη λήξη της ορισμένης διάρκειας παροχής της Υπηρεσίας ανά κατηγορία Υπηρεσίας (κατά τα οριζόμενα στον όρο 10.2) ο Πελάτης δύναται να κοινοποιήσει έγγραφη ειδοποίηση στον ΟΤΕ προκειμένου αυτή να λήξει στον αρχικώς συμφωνηθέντα χρόνο, αλλιώς η σύμβαση μετατρέπεται αυτοδικαίως σε αορίστου χρόνου.

**11.3.** Εφόσον η σύμβαση είναι αορίστου χρόνου ο Πελάτης δύναται να καταγγείλει την παρούσα οποτεδήποτε με προηγούμενη έγγραφη ειδοποίηση κοινοποιούμενη στον ΟΤΕ προ δύο (2) τουλάχιστον εργασίμων ημερών. Σε περίπτωση καταγγελίας πριν τη συμπλήρωση καταβολής παγίου δύο (2) μηνών για κάθε ενεργοποιημένο άκρο, ο Πελάτης οφείλει να καταβάλει το μηνιαίο πάγιο των δύο (2) μηνών.

**11.4.** Σε περίπτωση καταγγελίας από τον Πελάτη λόγω υπαιτιότητας του ΟΤΕ, η καταγγελία πραγματοποιείται αζημίως για τον Πελάτη. Στην περίπτωση αυτή ο ΟΤΕ επιστρέφει στον Πελάτη τυχόν προκαταβληθέντα μηνιαία τέλη που αντιστοιχούν στο χρονικό διάστημα για το οποίο δεν έχει παρασχεθεί υπηρεσία.

**11.5.** Ο ΟΤΕ δύναται να καταγγείλει την παρούσα αζημίως για τον ίδιο με προηγούμενη έγγραφη ειδοποίηση κοινοποιούμενη στον Πελάτη, σε περίπτωση παράβασης από τον Πελάτη οποιουδήποτε εκ των όρων της παρούσης ή και της ισχύουσας νομοθεσίας.

**11.6.** Η παρούσα σύμβαση λύεται αυτοδικαίως σε περίπτωση πτώχευσης του Πελάτη, παύσης πληρωμών του, λύσης του νομικού προσώπου, ή εάν τεθεί σε οποιασδήποτε μορφής εκκαθάριση.

**11.7.** Εάν ο ΟΤΕ καταγγείλει τη σύμβαση, λόγω οφειλής, αντισυμβατικής ή παράνομης πράξης ή παράλειψης του Πελάτη κατά την ορισμένη διάρκεια ισχύος της παρούσης, ο Πελάτης καταβάλλει επιπλέον οποιουδήποτε οφειλόμενου ποσού, το ποσό που αντιστοιχεί στο 1/3 των παγίων μηνιαίων τελών που υπολείπονται έως τη συμπλήρωση της ορισμένης διάρκειας της σύμβασης ανά κατηγορία υπηρεσίας τόσο για κάθε ενεργοποιημένο άκρο, όσο και τις τυχόν δαπάνες στις οποίες έχει ήδη υποβληθεί ο ΟΤΕ για την κατασκευή των υπολοίπων μη ενεργοποιημένων άκρων κατά το χρόνο της καταγγελίας.

**11.8.** Η καταγγελία της Σύμβασης δεν επηρεάζει τα δικαιώματα και τις υποχρεώσεις που προϋπήρξαν αυτής, συμπεριλαμβανομένων και των οφειλών. Με τη λύση ή λήξη ισχύος της παρούσας οποιεσδήποτε οφειλές του Πελάτη προς τον ΟΤΕ που δημιουργήθηκαν στο πλαίσιο ή εξ αφορμής αυτής καθίστανται αμέσως ληξιπρόθεσμες και απαιτητές.

1. **Προσθήκη και κατάργηση άκρων ή υπηρεσιών προστιθέμενης αξίας**

**12.1.** Ο Πελάτης δύναται οποτεδήποτε να ζητήσει την προσθήκη και ενεργοποίηση νέων άκρων. Για την ενεργοποίηση ισχύουν αναλογικά οι προϋποθέσεις των όρων 3 και 4 της παρούσας. Τα τέλη για κάθε νέο άκρο θα καθορίζονται στη σχετική προσφορά του ΟΤΕ.

**12.2.** Ο Πελάτης δύναται να καταργήσει ενεργοποιημένη σύνδεση οποιουδήποτε άκρου οποτεδήποτε κατά τη διάρκεια της παρούσας με έγγραφη αίτηση προς τον ΟΤΕ, η οποία υποβάλλεται σύμφωνα με τα προβλεπόμενα στον όρο 4.1 της παρούσας. Η κατάργηση υλοποιείται εντός 2 εργάσιμων ημερών από την κατάθεση της σχετικής αίτησης.

**12.3.** Σε περίπτωση που η αίτηση κατάργησης άκρου υποβάλλεται πριν την πάροδο της ορισμένης διάρκειας ανά κατηγορία υπηρεσίας (και των άκρων αυτής) σύμφωνα με την προσφορά προς τον Πελάτη, η κατάργηση υλοποιείται υπό την προϋπόθεση καταβολής από τον Πελάτη ποσού ίσου με το 1/3 των εναπομεινάντων μηνιαίων τελών που αντιστοιχούν στο χρονικό διάστημα έως τη λήξη της εκάστοτε ορισμένης διάρκειας άκρων ανά κατηγορία υπηρεσίας.

**12.4.** Επίσης ο Πελάτης δύναται να ζητήσει την παροχή, ή την κατάργηση υπηρεσιών προστιθέμενης αξίας, όπως αυτές καθορίζονται στο άρθρο 2 της παρούσας. Για την παροχή των υπηρεσιών προστιθέμενης αξίας ισχύουν αναλογικά οι προϋποθέσεις των όρων 3 και 4 της παρούσας, ή τυχόν ειδικότεροι όροι για κάθε μια εκ των υπηρεσιών αυτών. Τα τέλη θα καθορίζονται σε σχετική προσφορά του ΟΤΕ. Η αίτηση για κατάργηση υπηρεσιών προστιθέμενης αξίας γίνεται εγγράφως και υποβάλλεται σύμφωνα με τα προβλεπόμενα στον όρο 4.1 της παρούσας. Η κατάργηση υλοποιείται εντός 2 εργάσιμων ημερών από την κατάθεση της σχετικής αίτησης.

1. **Ακύρωση αιτήματος**

**13.1.** Ο Πελάτης δύναται να ακυρώσει αζημίως το αίτημα του για την παροχή της Υπηρεσίας μόνο πριν από την έναρξη των εργασιών κατασκευής / ενεργοποίησής όπως αυτή πιστοποιείται από τα Πληροφοριακά Συστήματα του OTE. Σε διαφορετική περίπτωση, ο Πελάτης υποχρεούται να καταβάλει τα προβλεπόμενα τέλη ενεργοποίησης της Υπηρεσίας.

**13.2.** Η αίτηση ακύρωσης του αιτήματος ενεργοποίησης είναι έγγραφη και υποβάλλεται ως ανωτέρω υπό τον όρο 4.1 του παρόντος, και μπορεί να είναι μερική, να αφορά δηλαδή ορισμένα άκρα, ή ολική, να αφορά δηλαδή στο σύνολο των άκρων.

1. **Μεταφορά Άκρου**

**14.1.** H μεταφορά άκρου του Πελάτη διακρίνεται σε εσωτερική και εξωτερική.

**14.2.** Η εσωτερική μεταφορά άκρου πραγματοποιείται εντός του ιδίου κτιρίου μόνον εφόσον είναι τεχνικώς εφικτή και μετά από σχετική αίτηση του Πελάτη που υποβάλλεται σύμφωνα με τον όρο 4.1. Τα τέλη για την ολοκλήρωση της μεταφοράς άκρου καθορίζονται από τον ΟΤΕ με σχετική προσφορά προς τον Πελάτη.

**14.3.** Η εξωτερική μεταφορά άκρου αντιμετωπίζεται ως προς τη διαδικασία και το τέλος ενεργοποίησης ως νέα σύνδεση και υλοποιείται σύμφωνα με τη διαδικασία που συμφωνείται στο άρθρο 4 της παρούσας. Η μεταφορά του άκρου πραγματοποιείται εφόσον είναι εφικτή από πλευράς ΟΤΕ. Η Υπηρεσία στην παλιά θέση του άκρου χρεώνεται μέχρι την προηγουμένη της ημερομηνίας ενεργοποίησης της Υπηρεσίας στη νέα θέση.

1. **Μεταβολή Στοιχείων**

Κάθε μεταβολή των στοιχείων που περιλαμβάνονται στην αρχική Αίτηση, προϋποθέτει την κατάθεση σχετικής αίτησης μεταβολής στοιχείων από τον Πελάτη. Οποιαδήποτε μεταβολή υλοποιείται, εφόσον τεχνικά είναι εφικτή.

1. **Ανωτέρα Βία**

**16.1.** Ο ΟΤΕ δεν ευθύνεται έναντι του Πελάτη για τυχόν μη εκπλήρωση των συμβατικών του υποχρεώσεων σε περιπτώσεις επέλευσης οποιουδήποτε γεγονότος ανωτέρας βίας και γενικότερα γεγονότος εκτός του πεδίου ελέγχου του. Ενδεικτικά τα ακόλουθα γεγονότα συνιστούν ανωτέρα βία: Ο πόλεμος (είτε έχει κηρυχθεί είτε όχι), οι ταραχές, οι πράξεις δολιοφθοράς, οι τρομοκρατικές πράξεις, οι θεομηνίες, οι σεισμοί, οι εκρήξεις και οι πυρκαγιές, οι εμπορικοί αποκλεισμοί, οι απεργίες, πράξεις Ελληνικών, Ευρωπαϊκών ή άλλων Αρχών, καθώς και συναφή έκτακτα γεγονότα που επηρεάζουν δυσμενώς την επιχειρησιακή λειτουργία του ΟΤΕ.

**16.2.** Ο ΟΤΕ οφείλει να διασφαλίζει, ότι σε περίπτωση καταστροφικής βλάβης λόγω ανωτέρας βίας λαμβάνει όλα τα αναγκαία μέτρα για διατήρηση της διαθεσιμότητας του Δημοσίου Δικτύου ή/και των Υπηρεσιών Ηλεκτρονικών Επικοινωνιών που παρέχονται στο κοινό και τη διατήρηση του υψηλότερου δυνατού επιπέδου υπηρεσιών για την ανταπόκριση σε οποιεσδήποτε απαιτήσεις οποιασδήποτε δημόσιας Αρχής.

1. **Εκχώρηση**

**17.1.** Τα δικαιώματα που απορρέουν από την παρούσα Σύμβαση εκχωρούνται σε άλλο φυσικό ή νομικό πρόσωπο ή κοινοπραξία, μόνο μετά από έγγραφη συναίνεση του ΟΤΕ και υπό την προϋπόθεση ότι ο Πελάτης έχει εξοφλήσει πλήρως τις μέχρι τότε οφειλές του προς τον ΟΤΕ. Στην περίπτωση αυτή, η παρούσα Σύμβαση λύεται και υπογράφεται νέα με τον εκδοχέα. Ο Πελάτης και ο εκδοχέας ευθύνονται εις ολόκληρόν για τυχόν οικονομικές απαιτήσεις του ΟΤΕ, για υπηρεσίες που έχουν παρασχεθεί πριν από την ημερομηνία εκχώρησης και δεν έχουν για οποιονδήποτε λόγο τιμολογηθεί μέχρι την ημερομηνία αυτή.

**17.2.** Ο OTE δύναται να εκχωρεί τα δικαιώματα που απορρέουν από την παρούσα Σύμβαση ή και μεμονωμένες απαιτήσεις που προκύπτουν από αυτήν σε τρίτους.

1. **Προστασία Προσωπικών Δεδομένων**

Αναφορικά με το θέμα της επεξεργασίας των προσωπικών δεδομένων του Πελάτη για την παροχή των Υπηρεσιών, ο ΟΤΕ ενημερώνει τον Πελάτη μέσω του σχετικού κειμένου το οποίο βρίσκεται αναρτημένο στο [www.cosmote.gr/dataprivacypolicy](https://www.cosmote.gr/cs/cosmote/gr/dataprivacypolicy.html).

1. **Εμπιστευτικότητα**

**19.1.** Όλοι οι όροι των συνημμένων σε αυτή τη σύμβαση Παραρτημάτων συνιστούν εμπιστευτικές και απόρρητες πληροφορίες για αμφότερα τα μέρη, τις οποίες υποχρεούνται να μην κοινοποιούν προς οποιονδήποτε τρίτο, εκτός αν τούτο καθίσταται υποχρεωτικό από το εκάστοτε ισχύον θεσμικό πλαίσιο, ή αναγκαίο στα πλαίσια και για το σκοπό της παρούσας, συμπεριλαμβανομένης και της δικαστικής ή/και εξώδικης επίλυσης κάθε διαφοράς απορρέουσας από την παρούσα.

**19.2.** Δεν αποτελούν εμπιστευτικές και απόρρητες πληροφορίεςοι πληροφορίες οι οποίες είτε είναι ήδη ή έχουν καταστεί κοινώς γνωστές χωρίς υπαιτιότητα του αντισυμβαλλομένου ή παραβίαση συμβατικής του υποχρέωσης, είτε βρίσκονται στην κατοχή του αντισυμβαλλόμενου πριν από την ανακοίνωσή τους από τον συμβαλλόμενο, είτε έχουν δοθεί στο αντισυμβαλλόμενο μέρος ανεξάρτητα από τρίτο μέρος που δεν δεσμεύεται από υποχρέωση εμπιστευτικότητας είτε έχουν δημιουργηθεί από το αντισυμβαλλόμενο μέρος ανεξάρτητα, χωρίς τη χρήση εμπιστευτικών πληροφοριών του άλλου μέρους, είτε έχουν δοθεί προς δημοσίευση με την έγκριση του αντισυμβαλλόμενου μέρους, είτε μπορούν να αποκτηθούν από δημόσια προσβάσιμες πηγές.

1. **Περιορισμός ευθυνών**

**20.1. Συμφωνείται ρητά ότι:**

Πέραν της επιστροφής των τελών του άρθρου 9 της παρούσας, ο OTE δεν θα ευθύνεται για οποιαδήποτε έμμεση ή άμεση ζημία τυχόν προκληθεί στον Πελάτη ή σε χρήστες των υπηρεσιών, λόγω βλάβης ή διακοπής των τηλεπικοινωνιακών εγκαταστάσεων σχετικά με τα δίκτυα-κυκλώματα, που χρησιμοποιούνται για την χορήγηση της Υπηρεσίας ή λόγω παρενόχλησης, ή υποβάθμισης ή πλημμελούς παροχής της Υπηρεσίας, από οποιαδήποτε αιτία και αν προέρχεται αυτή και οποιασδήποτε διάρκειας είναι αυτή.

**20.2.** Πέραν της επιστροφής των τελών του άρθρου 9 της παρούσας ο ΟΤΕ δεν ευθύνεται έναντι του Πελάτη για οποιεσδήποτε ζημίες ή βλάβες που τυχόν θα προκύψουν στο πλαίσιο της παρούσας σύμβασης, (συμπεριλαμβανομένων και απαιτήσεων τρίτων, απώλεια κερδών, απώλεια πελατών ή απώλεια αξιοπιστίας).

**20.3.** Ο ΟΤΕ δεν ευθύνεται έναντι του Πελάτη ή/και τρίτων για το περιεχόμενο των πληροφοριών, δεδομένων και λοιπών στοιχείων που μεταφέρονται από και προς τα διασυνδεδεμένα άκρα στο πλαίσιο της παρούσας

**20.4.** Ο ΟΤΕ ουδεμία ευθύνη φέρει για την ασφάλεια, την ποιότητα, και την επάρκεια δικτύων τρίτων παρόχων στα οποία ενδεχομένως έχει πρόσβαση ο Πελάτης.

1. **Γενικές Ρυθμίσεις**

**21.1.** Ο ΟΤΕ υποχρεούται να ενημερώνει μέσω του λογαριασμού και της ιστοσελίδας του ([cosmote.gr/fixed](http://www.cosmote.gr/fixed)) τον Πελάτη, σχετικά με τις μονομερείς τροποποιήσεις των όρων της παρούσας Σύμβασης, τουλάχιστον ένα (1) μήνα πριν από την έναρξη ισχύος τους. Ο Πελάτης έχει το δικαίωμα καταγγελίας της Σύμβασης αζημίως εντός δύο (2) μηνών από τη θέση τους σε ισχύ εάν εκδίδεται μηνιαίος λογαριασμός ή τριών (3) μηνών από τη θέση τους σε ισχύ εάν εκδίδεται διμηνιαίος λογαριασμός , σύμφωνα με τα αναφερόμενα στο άρθρο «Καταγγελία» των παρόντων Όρων.

**21.2.** Η παρούσα διέπεται από το Ελληνικό Δίκαιο. Για την επίλυση οποιασδήποτε διαφοράς προκύψει από την παρούσα αρμόδια ορίζονται τα δικαστήρια της έδρας του Πελάτη.

1. **Επίλυση Διαφορών – Επικοινωνία**

**22.1.** Για την εξωδικαστική επίλυση διαφορών, ο Πελάτης μπορεί να απευθύνεται στον Συνήγορο του Καταναλωτή που, σε συνεργασία με την Ε.Ε.Τ.Τ. εφόσον κρίνεται αναγκαίο, αντιμετωπίζει τις διαφορές που προκύπτουν από την παρούσα ή την εκάστοτε ισχύουσα νομοθεσία.

**22.2.** Για κάθε επικοινωνία, τυχόν πρόβλημα, ή οποιοδήποτε άλλο ζήτημα, παρέχεται τηλεφωνική επικοινωνία με την γραμμή εξυπηρέτησης 13818, ηλεκτρονική επικοινωνία μέσω της αντίστοιχης φόρμας που υπάρχει στο www.cosmote.gr και με γραπτή επιστολή στη διεύθυνση: ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ Α.Ε., Λεωφόρος Κηφισίας αριθμός 99, ΤΚ 15124, υπόψη Διεύθυνση Εξυπηρέτησης Πελατών.

**22.3.** Οι σύμφωνα με την παρούσα ειδοποιήσεις/κοινοποιήσεις γίνονται εγγράφως προς τον Πελάτη στη διεύθυνση (ηλεκτρονική ή φυσική) που έχει δηλώσει ο Πελάτης κατά την σύναψη της παρούσας, εκτός εάν έχει κοινοποιηθεί στον ΟΤΕ αλλαγή διεύθυνσης. Τα στοιχεία επικοινωνίας του ορίζει ο Πελάτης με δική του ευθύνη για την ορθή εκτέλεση της παρούσας.

1. **Τελικοί όροι**

**23.1** Ακυρότητα κάποιου όρου ή μέρους αυτού δεν επιφέρει ακυρότητα άλλου όρου ή μέρους της Σύμβασης. Οι υπόλοιποι όροι παραμένουν σε ισχύ και αναπτύσσουν πλήρως τα έννομα αποτελέσματά τους.

**23.2** Κάθε ειδοποίηση ή λογαριασμός του ΟΤΕ θα αποστέλλεται στη διεύθυνση (ταχυδρομική ή ηλεκτρονική) που έχει ζητήσει εγγράφως ο Πελάτης.

|  |
| --- |
| 1. **ΣΤΟΙΧΕΙΑ ΥΠΗΡΕΣΙΑΣ IPVPN** |

|  |
| --- |
| **3.1 ΝΕΑ ΣΥΝΔΕΣΗ** |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Α\Α | SERVICE ID | ΠΟΛΗ | ∆/ΝΣΗ &  ΤΗΛ. ΑΡΙΘΜ. ΑΚΡΟΥ1 | ΑΡΜΟ∆ΙΟΣ, ΑΡ. ΤΗΛ., FAX | ΤΥΠΟΣ ΥΠΗΡΕΣΙΑΣ2 | ΤAXYTHTA / ΧΩΡΗΤΙΚΟΤΗΤΑ3 | ΠΡΟΣΤΑΣΙΑ ΠΡΟΣΒΑΣΗΣ4 | PRIMARY / BACK UP5 | EXTRANET6 | ΤΕΛΟΣ ΣΥΝ∆ΕΣΗΣ | ΜΗΝΙΑΙΟ ΤΕΛΟΣ | COS7  (SILVER/GOLD/PREMIUΜ) | ΤΕΛΟΣ ΣΥΝΔΕΣΗΣ COS | ΜΗΝΙΑΙΟ ΤΕΛΟΣ COS (ανά κατηγορία) | ΑΓΟΡΑ CPE ΑΠΟ ΟΤΕ8 | ΕΓΚΑΤΑΣΤΑΣΗ / ΠΑΡΑΜΕΤΡΟΠΟΙΗΣΗ 8 |
|  | Click or tap here to enter text. |  |  | Armodios | TyposYphresias |  |  |  |  |  |  |  |  |  |  |  |

|  |
| --- |
| **3.2 ΜΕΤΑΒΟΛΗ ΤΑΧΥΤΗΤΑΣ** |

|  |  |  |  |  |
| --- | --- | --- | --- | --- |
| Α/Α | SERVICE ID | NEA TAΧΥTHTA | ΤΕΛΟΣ ΜΕΤΑΒΟΛΗΣ | ΜΗΝΙΑΙΟ ΤΕΛΟΣ |
| 1 |  |  |  |  |
| 2 |  |  |  |  |
| 3 |  |  |  |  |

|  |
| --- |
| **3.3 ΜΕΤΑΦΟΡΑ** |

|  |
| --- |
| ΜΕΤΑΦΟΡΑ : ΕΝΤΟΣ ΚΤΗΡΙΟΥ[ ] ΕΚΤΟΣ ΚΤΗΡΙΟΥ[ ] |

|  |  |  |  |
| --- | --- | --- | --- |
| Α/Α | SERVICE ID | ΝΕΑ Δ/ΝΣΗ | ΤΕΛΟΣ ΜΕΤΑΦΟΡΑΣ |
| 1 |  |  |  |
| 2 |  |  |  |
| 3 |  |  |  |

|  |
| --- |
| **3.4 ΜΕΤΑΒΙΒΑΣΗ** |

|  |  |
| --- | --- |
| SERVICE ID | ΑΦΜ ΕΚΧΩΡΗΤΗ |
|  |  |

**3**

|  |
| --- |
| **3.5 ΣΥΝΔΕΣΕΙΣ ΕΧΤRΑΝΕΤ9** |

|  |  |  |  |
| --- | --- | --- | --- |
| Συμφωνώ για την υλοποίηση των Extranet συνδέσεων που ορίζονται στην παρούσα και οι οποίες θα έχουν πρόσβαση στο συγκεκριμένο IPVPN / IP VPN άκρα που ανήκουν στην εταιρεία την οποία εκπροσωπώ.   |  |  |  | | --- | --- | --- | | ΕΠΩΝΥΜΙΑ/ΣΦΡΑΓΙΔΑ ΠΕΛΑΤΗ | ΤΟΠΟΣ & ΗΜΕΡΟΜΗΝΙΑ | ΟΝΟΜΑΤΕΠΩΝΥΜΟ/ΥΠΟΓΡΑΦΗ | |

|  |
| --- |
| **∆ιευκρινίσεις:**   1. Συμπληρώνεται πλήρως η ταχυδρομική διεύθυνση µε τον ταχυδρομικό κωδικό (π.χ. ∆οϊράνης 58, Καλλιθέα, 17672). Σε περίπτωση που στο άκρο δεν υπάρχει τηλεφωνική γραµµή, συμπληρώνεται ένας τηλεφωνικός αριθμός εντός κτιρίου ή διπλανού κτιρίου. 2. Ο τύπος υπηρεσίας επιλέγεται από τα ακόλουθα και καθορίζεται ανά άκρο: Fixed, Broadband, Wireless. 3. Συμπληρώνεται η ταχύτητα πρόσβασης για υπηρεσία τύπου Fixed, Broadband, και η χωρητικότητα για υπηρεσία τύπου Wireless, 4. Επιλογή από (εφόσον υπάρχει τεχνική εφικτότητα) 1: Μονή Εισαγωγή/Μονή Όδευση 2: Μονή Εισαγωγή/∆ιπλή Όδευση 3: ∆ιπλή Εισαγωγή / ∆ιπλή Όδευση. 5. Συμπληρώνεται Primary ή Back up. 6. Συμπληρώνεται το ΑΦΜ του Πελάτη στου οποίου το IP VPN θα συνδεθεί το άκρο ως Extranet. Σε περίπτωση που το ΑΦΜ έχει περισσότερα από ένα IP VPN δίκτυα, συμπληρώνεται και το VRF. 7. Συμπληρώνεται η επιθυμητή χωρητικότητα του COS και ο τύπος Silver/Gold/Premium. Όλα τα COS πρέπει να είναι ακέραια πολλαπλάσια των 8 Κbps. H υπηρεσία παρέχεται µόνο σε συνδέσεις τύπου Fixed. 8. Συμπληρώνεται η επιλογή ΝΑΙ / ΟΧΙ. Σε περιπτώσεις περισσοτέρων από ένα άκρο αρκεί να συμπληρωθεί μια φορά. 9. Οι Extranet συνδέσεις αιτούνται από τον Πελάτη στον οποίο τιμολογούνται, αλλά η αίτηση υπογράφεται στην προβλεπόμενη θέση από το φυσικό ή νομικό πρόσωπο (όπως νόμιμα εκπροσωπείται) στο οποίο ανήκουν τα άκρα του βασικού IP VPN, µε παράλληλη επισύναψη των απαραίτητων νομιμοποιητικών εγγράφων. |

|  |
| --- |
| 1. **ΠΑΡΑΤΗΡΗΣΕΙΣ** |
|  |

|  |
| --- |
| 1. **ΑΠΟΔΟΧΗ** |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ο Πελάτης δηλώνει υπεύθυνα ότι:   1. Έλαβε γνώση των « Όρων Σύμβασης » που διέπουν την Υπηρεσία . 2. Tα στοιχεία της παρούσας Αίτησης-Σύμβασης είναι ακριβή και αληθή. 3. Έλαβε γνώση των χρεώσεων για τις παρεχόμενες υπηρεσίες βάσει της προσφοράς του ΟΤΕ που επισυνάπτεται στην παρούσα. 4. Έλαβε γνώση της Γενικής Ενημέρωσης σχετικά με την Επεξεργασία των Προσωπικών Δεδομένων από τις εταιρίες ΟΤΕ ΑΕ και COSMOTE AE (Data Privacy Notice) που βρίσκεται στην ιστοσελίδα [www.cosmote.gr/dataprivacypolicy/notices](http://www.cosmote.gr/dataprivacypolicy/notices)     Η αίτηση/σύμβαση υπογράφεται από τον Πελάτη ή το Νόμιμο εκπρόσωπό του. Υπογραφή και σφραγίδα του πελάτη τίθενται σε όλες της σελίδες. Η παρούσα συνοδεύεται από τα απαραίτητα νομιμοποιητικά έγγραφα που θα ζητηθούν από τον ΟΤΕ.  Η παρούσα αποτελείται από τα ακόλουθα:   |  |  | | --- | --- | | 1. Όροι σύμβασης παροχής υπηρεσιών | [ ] | | 1. Αίτηση παροχής υπηρεσιών | [ ] | | 1. Προσφορά και περιγραφή υπηρεσιών 2. Παραρτήματα με Ειδικούς Όρους / Αίτηση Υπηρεσιών Προστιθέμενης Αξίας (να αναγραφούν) | [ ]  [ ] |  |  |  |  |  | | --- | --- | |  |  |  |  |  |  |  | | --- | --- | --- | --- | | ΕΠΩΝΥΜΙΑ/ΣΦΡΑΓΙΔΑ ΠΕΛΑΤΗ | ΤΟΠΟΣ & ΗΜΕΡΟΜΗΝΙΑ | ΥΠΟΓΡΑΦΗ/ΟΝΟΜΑΤΕΠΩΝΥΜΟ/ΣΤΟΙΧΕΙΑ ΤΑΥΤΟΤΗΤΑΣ | ΣΤΟΙΧΕΙΑ/ΥΠΟΓΡΑΦΗ ΠΩΛΗΤΗ ΟΤΕ |   Για περιπτώσεις μεταβίβασης :   |  |  |  | | --- | --- | --- | | ΕΠΩΝΥΜΙΑ/ΥΠΟΓΡΑΦΗ ΕΚΧΩΡΗΤΗ | ΤΟΠΟΣ & ΗΜΕΡΟΜΗΝΙΑ | ΕΠΩΝΥΜΙΑ/ΥΠΟΓΡΑΦΗ ΕΚΔΟΧΕΑ | |